ai4bharat/Pralekha huggingface dataset:
குடியரசுத் துணைத் தலைவர் செயலகம்
ஊடகத் துறையில் கோவிட் தூண்டுதலால் எழுந்துள்ள நிதி நெருக்கடி குறித்து குடியரசுத் துணை தலைவர் கவலை தெரிவித்துள்ளார்
ஊடகத்துறையில் கோவிட் தூண்டுதலால் எழுந்துள்ள நிதி நெருக்கடி குறித்து இன்று தனது கவலையை வெளிப்படுத்திய குடியரசுத் துணைத் தலைவர் திரு.வெங்கையா நாயுடு, கடினமான தருணங்களில் தங்களது பணியாளர்களை ஊடகத்துறையில் உள்ள ஒவ்வொருவரும் பரிவுணர்வோடும், அக்கறையுடனும் நடத்துவதுடன், அவர்களுடன் ஒன்றிணைந்து நிற்க வேண்டும் என வேண்டுகோள் விடுத்தார்.
மறைந்த திரு. எம்.பி வீரேந்திர குமாருக்கு, மரியாதை செலுத்தும் வகையில், இன்று நடைபெற்ற ஒரு மெய்நிகர் நினைவஞ்சலிக் கூட்டத்தில், மரியாதை செலுத்திய குடியரசுத் துணைத் தலைவர், மாத்ருபூமி அச்சிடுதல் மற்றும் வெளியீட்டு நிறுவனம், பலவிதமான இதழ்களை வெளியிடுவதில் தொழில்நுட்பத்தைப் பயன்படுத்தினாலும் அதன் பணியாளர்களின் உரிமைகளையும் நலன்களையும் பாதுகாத்து வந்ததற்காக அவரை வெகுவாகப் பாராட்டினார்
திரு.வீரேந்திர குமார் போன்றவர்களிடம் இருந்து உத்வேகம் பெறும் வகையில், சக குடிமக்கள் மீது மிகவும் பரிவுணர்வோடு நடந்து கொள்ளும் அணுகுமுறையைக் கடைபிடிக்க வேண்டுமென்று அனைவருக்கும் குடியரசுத் துணைத் தலைவர் வேண்டுகோள் விடுத்தார்.
திரு.வீரேந்திர குமார், ஒரு பன்முக ஆளுமை கொண்டவர் என்பதை கவனித்த திரு.நாயுடு, அவர் ஒரு மரியாதைக்குரிய அரசியல்வாதி, ஒரு சிறந்த எழுத்தாளர், சுற்றுச்சூழல் ஆர்வலர் மற்றும் ஒரு திறமையான பத்திரிகையாளர் என்று புகழாரம் சூட்டினார்.
பல்வேறு பத்திரிகை அமைப்புகளின் உறுப்பினராக இருந்த திரு. வீரேந்திர குமார் மேற்கொண்ட பல முன் முயற்சிகள் மற்றும் பிரச்சாரங்களைப் பாராட்டிய குடியரசுத் துணை தலைவர், மக்களின் பெருன்பான்மை விருப்பங்களுக்காக பத்திரிக்கை சுதந்திரத்திற்காக ஒரு முன்னோடியாக திகழ்ந்தார் என்று குறிப்பிட்டார்.
"மாத்ரூபூமி அச்சிடுதல் மற்றும் வெளியீட்டு நிறுவனத்தின் தலைவர் மற்றும் மேலாண்மை இயக்குநராகப் பணியாற்றி, பத்திரிக்கைத் துறைக்கு அவர் விலைமதிப்பற்ற பங்களிப்பை வழங்கினார்" என்று திரு.நாயுடு மேலும் தெரிவித்தார்.
திரு. வீரேந்திர குமாரின் வாழ்க்கையின் ஒரு முக்கிய அம்சம் என்னவென்றால், தகவல்களை மக்களிடையே பரப்புவதன் மூலம், அவர்களை அதிகாரமயமாக்குதலாகும் என்று குறிப்பிட்ட குடியரசுத் துணைத் தலைவர், வைரஸ் நோய் தொற்று பரவல் காலங்களில், சரியான மற்றும் உண்மையான தகவல்களை வழங்குவதன் முக்கியத்துவத்தை எடுத்துரைத்தார்.
பணியில் ஆபத்துகள் இருந்த போதிலும், வைரஸ் தொற்று குறித்த தகவல்கள் மற்றும் தோற்றங்கள் வழியாக மக்களை அதிகரமயமாக்குதலுக்கு துணை நிற்கும் ஊடகங்களை அவர் பாராட்டினார். என்றாலும், கோவிட்-19 நோய்த் தொற்றுக்கு சிகிச்சை அளிப்பது குறித்த உறுதிசெய்யப்படாத மற்றும் ஆதாரமற்ற கூற்றுக்களிலிருந்து பாதுகாத்துக் கொள்வதில் ஊடகங்கள் எச்சரிக்கையாக இருக்கவேண்டும் என்று அவர் கேட்டுக்கொண்டார்.
திரு.வீரேந்திர குமார் ஒரு முன்மாதிரியான சட்டமன்ற உறுப்பினர் என்று கூறிப்பிட்ட திரு. நாயுடு, அவரது நடத்தை அனைத்து சட்டமன்ற உறுப்பினர்களாலும் பின்பற்றுவதற்குத் தகுதியனாது என்றார்.
திரு. வீரேந்திர குமாரின் லட்சியங்கள் மற்றும் மாண்புகளில் அவரது உறுதிப்பாட்டை விளக்குவதற்கு, மரங்களை வெட்டுவதைத் தடை செய்வது குறித்த தனது முடிவை திரும்பப் பெற்றுக்கொள்ளுமாறு அழுத்தம் கொடுக்கப்பட்ட போது, திரு. வீரேந்திர குமார் கேரள அரசின் வனத்துறை அமைச்சர் பதவியை ராஜினாமா செய்ததன் உதாரணத்தை, குடியரசுத் துணை தலைவர் மேற்கோள் காட்டினார்.
குடியரசுத் தலைவர் செயலகம்
ஏப்ரல் 6 முதல் 8-ம் தேதி வரையில் அசாம் மாநிலத்திற்கு குடியரசுத் தலைவர் பயணம்
ஏப்ரல் 6 முதல் 8-ம் தேதி வரையில் அசாம் மாநிலத்திற்கு குடியரசுத் தலைவர் திருமதி திரௌபதி முர்மு பயணம் மேற்கொள்கிறார்.
ஏப்ரல் 7-ம் தேதி கசிரங்கா தேசியப் பூங்காவில் யானைகள் திருவிழாவை 2023 தொடங்கி வைக்கிறார். பின்னர் குடியரசுத் தலைவர் குவகாத்தியில் கஞ்சன் ஜங்கா மலைப் பயணத்தை கொடியசைத்து தொடங்கி வைக்கிறார். அதே நாளில் குவகாத்தியில் உள்ள குவகாத்தி உயர்நீதிமன்றம் அமைக்கப்பட்டு 75 ஆண்டுகள் நிறைவடைந்ததையொட்டி நடைபெறும் நிகழ்ச்சியில் உரையாற்றுகிறார்.
ஏப்ரல் 8-ம் தேதி அன்று தெஜ்பூர் விமானப்படை நிலையத்தில் சுகாய் 30 ரக போர் விமானத்தில் சிறிய பயணத்தை குடியரசுத் துணைத்தலைவர் பயணம் மேற்கொள்கிறார்.
ரசாயனம் மற்றும் உரங்கள் அமைச்சகம்
கோவிட்19 தொற்றுக்கு எதிரான போராட்டத்தில், ரசாயனங்கள், உரங்கள், மருந்துகள் கிடைப்பதை மேம்படுத்த அனைத்து முயற்சிகளும் மேற்கொள்ளப்பட்டு வருகின்றன: கவுடா
கோவிட் 19 தொற்று காரணமாக ஏற்பட்டுள்ள சவால்களை எதிர்கொள்ளும் வகையில் மருந்துகள், உரங்கள், தொற்று வராமல் தடுக்கக்கூடிய இரசாயனங்கள், போன்றவை போதுமான அளவு, கிடைப்பதை உறுதிப்படுத்துவதற்குத் தேவையான அனைத்து நடவடிக்கைகளையும், தமது அமைச்சகம் மேற்கொண்டு வருவதாக இரசாயனங்கள் மற்றும் உரங்கள் துறைக்கான மத்திய அமைச்சர் திரு டி வி சதானந்தகவுடா கூறியுள்ளார்.
விவசாயிகளுக்கு உரங்கள்; பொதுமக்களுக்கும் சுகாதார சேவைகளுக்கும் தேவையான மருந்துகள்; கொரோனா வைரஸ் பரவாமல் தடுப்பதற்கான தொற்றுநோய் தடுப்பு சுத்திகரிப்புக்கான இரசாயனங்கள் ஆகியவை கிடைப்பதை மேம்படுத்துவதற்கான உத்திகளை வகுப்பது குறித்து, தமது அமைச்சகத்தின் கீழ் உள்ள மூன்று துறைகள் – உரத்துறை, மருந்தாளுமை மற்றும் இரசாயனத் துறை மற்றும் பெட்ரோ- இரசாயனத் துறை -- ஆகிய துறைகளின் செயலாளர்கள் மற்றும் மூத்த அதிகாரிகளுடன் ஆலோசனை நடத்தியதாக திரு கவுடா, ட்வீட் ஒன்றில் தெரிவித்துள்ளார்.
அத்தியாவசியப் பொருட்கள் எந்த வித இடையூறும் இல்லாமல் வழங்கப்படுவதை உறுதி செய்யும் வகையில், தமது அமைச்சகத்தில் உள்ள அனைத்து அதிகாரிகளும் தங்களுக்கிடையேயும், சம்பந்தப்பட்ட பிற அமைச்சக அதிகாரிகளுடனும் தொடர்ந்து, நெருக்கமாக, ஒருங்கிணைந்து செயல்பட வேண்டும் என்றும் கேட்டுக்கொண்டார்..
(Visitor Counter : 156
கப்பல் போக்குவரத்து அமைச்சகம்
கடல்சார் தொழிலில் இந்தியக் கப்பல்களை அதிகரிப்பதன் மூலம், சுயசார்பு இந்தியா திட்டத்தின் கீழ், இந்தியாவில் கப்பல் பழுதுபார்க்கும் வசதிகளை அதிகரிப்பதற்கான தொலைநோக்கை திரு. மாண்டவியா அமைத்துள்ளார்.
இந்தியக் கப்பல்கள், கப்பல் பழுதுபார்க்கும் வசதிகளை அதிகரிக்கும் தொலைநோக்குக்காக, கப்பல் உரிமையாளர் சங்கப்பிரதிநிதிகள், இந்தியக் கப்பல் போக்குவரத்துக் கழகத் தலைவர்கள் மற்றும் நிர்வாக இயக்குநர்கள், கப்பல் போக்குவரத்துத் தலைமை இயக்குநர் மற்றும் கப்பல் போக்குவரத்துத் துறை அமைச்சகத்தின் மூத்த அதிகாரிகள் ஆகியோருடன், காணொளிக் காட்சி மூலம் நடந்த கருத்தரங்குக்கு, கப்பல் போக்குவரத்து இணையமைச்சர்  திரு மன்சுக் மாண்டவியா தலைமை தாங்கினார்.
இந்தியாவைக் கப்பல் பழுதுபார்க்கும் தளமாக மாற்றுவதற்கு, கப்பல் பழுதுபார்க்கும் வசதிகளுக்கு வலுவான சுற்றுச்சூழல் அமைப்பைத் தயாரிக்க கப்பல் தொழில் பிரதிநிதிகளிடமிருந்து திரு மாண்டவியா ஆலோசனைகள் கேட்டார்.
இந்தியப் பொறியாளர்களின் நிபுணத்துவத்தை மேம்படுத்துதல், கப்பல் கட்டும் தளத்தின் திறனை மேம்படுத்துதல் மற்றும் தேவையான உதிரி பாகங்களை உள்நாட்டில் உற்பத்தி செய்து வழங்குவது போன்ற அம்சங்களை அவர் வலியுறுத்தினார்.
சுயசார்பு இந்தியா என்ற பிரதமர் மோடியின் தொலை நோக்கை வலியுறுத்திய திரு மாண்டவியா, ஒவ்வொரு ஆண்டும் இந்தியத் துறைமுகங்களுக்கு 30,000 கப்பல்கள் வருவதால், இந்த வாய்ப்பைப் பயன்படுத்தி, கப்பல் பழுது பார்க்கும் கட்டமைப்பு வசதிகளை உலகத்தரத்துக்கு நிகராகப் புதுப்பிக்கவேண்டும் என அழைப்பு விடுத்தார். இந்தியக் கப்பல்களின் எண்ணிக்கையை அதிகரிக்க செயல்திட்டத்தை உருவாக்க அதிகாரிகளுக்கு திரு.மாண்டவியா அறிவுறுத்தினார், இதன் மூலம் சுமார் 13 பில்லியன் அமெரிக்க டாலர் அந்நிய செலாவணியை மிச்சப்படுத்தலாம். கூடுதல் வேலைவாய்ப்பை உருவாக்கலாம். மேலும் இது சரக்கு கட்டணங்களை குறைக்கும்.
(Visitor Counter : 155
நிதி அமைச்சகம்
ரூ.134 கோடி அளவுக்கு ஜிஎஸ்டி உள்ளீட்டு வரியில்  மோசடி: தில்லியில் ஒருவர் கைது
ரூ.134 கோடி அளவுக்கு ஜிஎஸ்டி உள்ளீட்டு வரியில்  மோசடி செய்ததாக தில்லியில் ஒருவரை கைது மத்திய ஜிஎஸ்டி அதிகாரிகள் கைது செய்துள்ளனர்.
தில்லியைச் சேர்ந்த ஏற்றுமதி நிறுவனம் விபே ட்ரேடெக்ஸ் நிறுவனம் பான் மசாலா மற்றும் புகையிலைப் பொருட்களை ஏற்றுமதி செய்து வருகிறது. இந்நிறுவனத்தின் உரிமையாளர் சிராக் கோயல், பல போலி ஏற்றுமதி நிறுவனங்களை நடத்தி வந்துள்ளார். இவர் இங்கிலாந்தில் எம் பி ஏ பட்டம் பெற்றவர். சரக்குகளை அனுப்புவதற்காக வாகனங்களுக்கு இ-வே பில்களை உருவாக்கியுள்ளார். இந்த இ-வே பில்கள் குஜராத், மகாராஷ்டிரா, மத்தியப்பிரதேசம் போன்ற தொலை தூர இடங்களில் பயன்படுத்தப்பட்டுள்ளது. ஆனால் இந்த இ-வே ரசீதுகள் தில்லிக்குள் நுழையவில்லை. இதன் மூலம் ரூ.134 கோடி உள்ளீட்டு வரியாக பெறப்பட்டுள்ளது. இந்த முறைகேட்டுக்கு மூளையாக சிராக் கோயல் செயல்பட்டுள்ளார். இவரை மத்திய ஜிஎஸ்டி அதிகாரிகள் கைது செய்து தில்லி பட்டியாலா நீதிமன்றத்தில் ஆஜர்படுத்தினார். பின்னர் அவர் 14 நாட்கள் நீதிமன்றக் காவலில் வைக்கப்பட்டார். இது தொடர்பாக மேல் விசாரணை நடைபெறுகிறது.
-----
(Visitor Counter : 206
விவசாயத்துறை அமைச்சகம்
தில்லியில் முதலாவது உலகளாவிய சிறுதானிய  மாநாட்டை நடத்துவதற்காக பிரதமருக்கு கயானா அதிபர் டாக்டர் இர்பான் அலி பாராட்டு
புதுதில்லியில் உள்ள புசாவில் முதலாவது உலகளாவிய சிறுதானிய  மாநாட்டை நடத்துவதற்காக பிரதமர் திரு நரேந்திர மோடியை இன்று கயானா அதிபர் டாக்டர். முகமது இர்பான் அலி பாராட்டியுள்ளார். இந்த மாநாடு உணவுப் பாதுகாப்பின்மை என்ற உலகின் முதன்மையான சவாலுக்குத் தீர்வு காண்பதில் நெடுந்தொலைவு செல்லும் என்று அவர் கூறியுள்ளார்.
2023 ஆம் ஆண்டை சர்வதேச சிறுதானிய ஆண்டாக ஐக்கிய நாடுகள் சபை அறிவித்ததை முன்னிட்டு தமது நாட்டில் 200 ஏக்கர் நிலத்தை பிரத்தியேகமாக சிறுதானிய உற்பத்திக்காக வழங்கியதை கயானாவில் இருந்து வெளியிட்டுள்ள வீடியோ செய்தியில் டாக்டர் இர்பான் அலி தெரிவித்துள்ளார். இந்த அற்புதமான உணவின் பண்ணை உற்பத்தி மற்றும் உற்பத்தித்திறனை அதிகரிப்பதற்கான தொழில்நுட்பம் மற்றும் தொழில்நுட்ப ஆதரவை இந்தியா வழங்கும் என்று அவர் கூறியுள்ளார்.
தினை வகையைச் சேர்ந்த சிறுதானியங்கள் விலை குறைவான, சத்தான உணவு என்பதுடன், பருவநிலை மாற்ற மாறுபாடுகளையும் எதிர்க்கும் தன்மை கொண்டதாகும் என்று அவர் கூறியுள்ளார். 17 கரீபியன் நாடுகளில் சிறுதானிய உற்பத்தி மற்றும் ஊக்குவிப்பில் அனைத்து உதவிகளையும் வழங்க அவர் உறுதியளித்துள்ளார்.
சிறுதானிய உற்பத்தி, ஏற்றுமதி ஆகிய இரண்டிலும் இந்தியா உலக அளவில் முன்னணியில் உள்ளது என்று கூறியுள்ள டாக்டர் இர்பான் அலி, உலக அளவில் இதனைப் பிரபலப்படுத்துவதில் இந்தியா முக்கிய பங்கு வகிக்க முடியும் என்று நம்பிக்கை தெரிவித்துள்ளார்.
எத்தியோப்பியாவின் அதிபர் திருமதி சாஹ்லே-வொர்க் ஜூடே வெளியிட்டுள்ள மற்றொரு வீடியோ செய்தியில் , இந்த உலகளாவிய சிறுதானிய மாநாட்டிற்காக பிரதமர் மோடியை மனதார வாழ்த்தியுள்ளார். மேலும் இது உலக நாடுகளையும், இந்த அதிசயவகை தானிய உற்பத்திக்கான கொள்கை வகுப்பாளர்களையும் ஊக்குவிக்கும் என்று அவர் கூறியுள்ளார்.
எத்தியோப்பியா போன்ற சஹாரா பிராந்திய நாட்டின் உணவுப் பாதுகாப்பு சவால்களை மட்டுமல்லாமல், முழு ஆப்பிரிக்கக் கண்டம் மற்றும் உலகம் முழுவதும் இந்த மாநாட்டின் பயன்கள் நீண்ட தூரம் செல்லும் என்று அவர் கூறியுள்ளார். இந்த மாநாட்டின் யோசனைகள் 2030 இன் நிலையான வளர்ச்சி இலக்குகளை வடிவமைக்க உதவும் என்றும் அவர் தெரிவித்துள்ளார்.மேலும் விவரங்களுக்கு இந்த ஆங்கில செய்திக்குறிப்பை காணவும்,”
---
AD/PKV/KPG
(Visitor Counter : 73
நிதி அமைச்சகம்
பரிமாற்ற விகித அறிவிக்கை எண்.99/2020- சுங்கம் 
1962 சுங்கச் சட்டத்தின் 14-வது பிரிவு அளித்துள்ள அதிகாரத்தின் படி , 2020 அக்டோபர் 16 முதல் வெளிநாட்டு நாணயங்களுக்கு இணையாக இந்திய நாணயத்தின் மதிப்பு, பிற்சேர்க்கை பகுதி 1 மற்றும் பகுதி 2-ன் படி மத்திய மறைமுக வரிகள் மற்றும் சுங்க வாரியம் வெளியிட்டுள்ளது.
2020 அக்டோபர் 1-ம் தேதியிட்ட அறிவிக்கை 84/2020 – சுங்கம்  –ல் குறிப்பிட்டது ஒதுக்கி வைக்கப்படுகிறது. இறக்குமதி மற்றும் ஏற்றுமதி தொடர்பான நோக்கத்திற்காக இது அறிவிக்கப்படுகிறது.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்
https://pib.gov.in/PressReleasePage.aspx?PRID=1664821
(Visitor Counter : 90
புவி அறிவியல் அமைச்சகம்
அடுத்த ஐந்து நாட்களுக்கு நாட்டின் மத்தியப் பகுதிகளில் தீவிர மழைப் பொழிவு
அடுத்த ஐந்து நாட்களுக்கு நாட்டின் மத்தியப் பகுதிகளில் பரவலாக, தீவிர மழைப் பொழிவு இருக்கும் என்று புதுதில்லியில் உள்ள இந்திய வானிலைத் துறையின் தேசிய வானிலைக் கணிப்பு மையம் தெரிவித்துள்ளது.
ஒடிசா வடக்குக் கரையோரப் பகுதிகளில் உருவாகியுள்ள குறைந்த காற்றழுத்த தாழ்வுப் பகுதி மேற்கு நோக்கி நகரக் கூடும் என்றும் அடுத்த 24 மணி நேரத்தில் தாழ்வு மண்டலமாக மையம் கொள்ளும் என்றும் எதிர்பார்க்கப்படுகிறது. இதனால், ஆகஸ்டு 19-ம் தேதியன்று ஒடிசா மாநிலத்தில் பரவலாக அதிக கனமழை பெய்யக் கூடும். அடுத்த இரண்டு தினங்களுக்கு சத்தீஷ்கர், கிழக்கு மத்தியப்பிரதேசம், மேற்கு மத்தியப்பிரதேசம், கிழக்கு ராஜஸ்தான் குஜராத் மாநிலங்களில் பரவலாக கனமழை பெய்யும் என்று எதிர்பார்க்கப்படுகிறது.
-----
(Visitor Counter : 101
பிரதமர் அலுவலகம்
மத்திய சுகாதாரத் துறை அமைச்சர் டாக்டர் மன்சுக் மாண்டவியாவின் கட்டுரையை பிரதமர் பகிர்ந்து கொண்டுள்ளார்
மத்திய சுகாதாரம் மற்றும் குடும்ப நலத்துறை அமைச்சர் டாக்டர் மன்சுக் மாண்டவியாவின் அரிவாள் செல் ரத்தசோகை ஒழிப்பு இயக்கம் குறித்த கட்டுரையை பிரதமர் திரு நரேந்திர மோடி பகிர்ந்துள்ளார்.
பிரதமர் அலுவலகம் வெளியிட்டுள்ள ட்விட்டர் பதிவில் கூறியிருப்பதாவது:
"அரிவாள் செல் ரத்தசோகை ஒழிப்பு' இயக்கம், அந்நோய்க்கு எதிரான போராட்டத்திற்கு எவ்வாறு பெரும் வலிமையை அளிக்கும் என்று மத்திய சுகாதாரத் துறை அமைச்சர் டாக்டர் மன்சுக் மாண்டவியா விளக்கியுள்ளார்.
நிதி அமைச்சகம்
சரக்கு மற்றும் சேவை வரி புலனாய்வு இயக்குநரகம்  பதிவு செய்யப்படாத பான் மசாலா / குட்கா உற்பத்தித் தொழிற்சாலைக்கு எதிராக வழக்கு பதிவு செய்தது
சரக்கு மற்றும் சேவை வரி புலனாய்வு இயக்குநரகத்தின், தலைமையகம்  உளவுத்துறை அளித்த தகவலின் அடிப்படையில் டெல்லியில் இயக்கி வரும் பதிவு செய்யப்படாத பான் மசாலா / குட்கா தொழிற்சாலையைக் கண்டறிந்தது.
இதனையடுத்து பதிவு செய்யப்படாத தொழிற்சாலையின் இருப்பு வைக்கும் இடங்கள் மற்றும் இதில் சம்மந்தப்பட்ட முக்கிய நபரின் குடியிருப்பு உள்ளிட்ட பல்வேறு இடங்களில் 25.06.2020 அன்று சோதனைகள் நடத்தப்பட்டன. அப்போது, வரி செலுத்தாமல் பான் மசாலா / குட்கா வழங்குவது தொடர்பான ஆவணங்கள் மற்றும் மின்னணு சாதனங்கள் கைப்பற்றப்பட்டன. இந்த வழக்கின் முதற்கட்ட விசாரணையில், நாற்பது கோடிக்கும் அதிகமாக வரி ஏய்ப்பு செய்தது தெரியவந்துள்ளது. குட்கா உற்பத்தி செய்தல், பதுக்கி வைத்தல், விற்பனை மற்றும் விநியோகம் ஆகியவை டெல்லி அரசாங்கத்தால் தடைசெய்யப்பட்டுள்ளது. பறிமுதல் செய்யப்பட்ட ஆவணங்களின் தரவுகளின் அடிப்படையில், பதிவு செய்யப்படாத தொழிற்சாலை ஊரடங்கு காலகட்டத்தில் கூட செயல்பாட்டை மேற்கொண்டுள்ளது தெரிய வந்தது.
இதனைத் தொடர்ந்து பதிவு செய்யப்படாத பான் மசாலா / குட்கா தொழிற்சாலையின் முக்கிய நபர் CGST சட்டம், 2017இன் விதிகளின் கீழ் 27.06.2020 அன்று கைது செய்யப்பட்டு, 14 நாட்கள் நீதிமன்றக் காவலில் வைக்கப்பட்டார்.
மேலும் இந்த வழக்கின் விசாரணை தொடர்ந்து நடந்து கொண்டிருக்கிறது.
(Visitor Counter : 126
குறு சிறு மற்றும் நடுத்தர தொழில் துறை அமைச்சகம்
சிறு, குறு மற்றும் நடுத்தர தொழில் நிறுவனங்கள் துறைக்கு வழங்கப்படும் ஆதரவு
நாடாளுமன்றத்தின் மக்களவையில் கேள்வி ஒன்றுக்கு இன்று எழுத்துப்பூர்வமாக பதிலளித்த மத்திய சிறு, குறு மற்றும் நடுத்தர தொழில் நிறுவனங்கள் அமைச்சர் திரு நாரயண் ராணே கீழ்காணும் தகவல்களை அளித்தார்.
2021 ஜூன் 4 தேதியிட்ட அதன் இயக்குநர்கள் கூட்டத்தில், இந்திய அரசின் “சிறு, குறு, நடுத்தர தொழில் நிறுவனங்களின் செயல்திறனை உயர்த்துதல் மற்றும் விரிவுப்படுத்துதல்” திட்டத்திற்கு உதவுவதற்காக $500 மில்லியன்  கடனுக்கு ஒப்புதல் அளிக்கப்பட்டுள்ளதாக சிறு, குறு மற்றும் நடுத்தர தொழில் நிறுவனங்கள் அமைச்சகத்திடம் உலக வங்கி தெரிவித்துள்ளது.
இத்திட்டம் கொவிட் -19 பெருந்தொற்றால் பெரிதும் பாதிக்கப்பட்டுள்ள சிறு, குறு மற்றும் நடுத்தர தொழில் துறைக்கு புத்துயிர் அளிப்பதற்கான ஒரு முயற்சியாகும். அமைச்சரவையின் ஒப்புதலுக்காக இத்திட்டம் காத்திருக்கிறது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1777170
எஃகுத்துறை அமைச்சகம்
கோவிட்-19க்கு எதிரான பொதுசுகாதார நடவடிக்கைகள் குறித்து ஸ்டீல் அமைச்சகத்தின் கீழ் செயல்படும் மத்திய பொதுத்துறை நிறுவனங்களுடன் திரு தர்மேந்திர பிரதான் வீடியோ கான்ஃபரன்ஸ்
கோவிட்-19க்கு எதிரான பொது சுகாதார நடவடிக்கைகள் குறித்து ஸ்டீல் அமைச்சகத்தின் அதிகாரிகள் மற்றும் அந்த அமைச்சகத்தின் கீழ் செயல்படும் மத்திய பொதுத்துறை நிறுவனங்களின் அதிகாரிகளுடன் மத்திய பெட்ரோலியம் மற்றும் எரிவாயு & ஸ்டீல் அமைச்சர் திரு தர்மேந்திர பிரதான் கானொளிக் காட்சி மூலம் கலந்துரையாடினார். அப்போது ஸ்டீல் அமைச்சகத்தின் இணை அமைச்சர் திரு ஃபக்கான் சிங் குளஸ்தே மற்றும் செயலாளர்  திரு பினாய் குமார் ஆகியோரும் உடனிருந்தனர். இந்த கூட்டத்தில் கீழ்வரும் முடிவுகள் எடுக்கப்பட்டன:
 தங்களது பணி இடங்கள், நகரியங்கள், சுரங்கங்கள் முதலானவற்றில் கடைபிடிக்க வேண்டும்.
- கோவிட்-19 எதிர்ப்பு நடவடிக்கை தொடர்பாக மத்திய சுகாதாரம் மற்றும் குடும்பநல அமைச்சகம் / அல்லது மாநில அரசுகள் ஆகியவற்றுக்கு ஒப்படைப்பதாக தெரிவித்துள்ள மருத்துவமனைகள், தனிமைப்படுத்தும் இடவசதிகள் முதலானவற்றை தயார் நிலையில் வைத்திருக்க வேண்டும்.
- SAIL  தொடங்கியுள்ள சேவைப் புத்தாக்க முறையை மத்திய பொதுத்துறை நிறுவனங்களும் தொடங்கி நடத்தலாம் . மேற்சொன்ன புத்தாக்க நடவடிக்கையின் கீழ் ”அன்னதானம்”  திட்டம் செயல்படுத்தப்படுகிறது. இந்தத் திட்டத்தை மத்திய பொதுத்துறை நிறுவனங்கள் உடனடியாக பின்பற்றி இடம்பெயர் தொழிலாளர்கள் மற்றும் நலிவடைந்த பிரிவினருக்கு உதவ வேண்டும்.
சிறப்பு சேவைகள் மற்றும் கட்டுரைகள்
கொவிட் -19 நெருக்கடிக்கு இடையிலும் கயிறு ஏற்றுமதி பெருமளவு அதிகரிப்பு
கொவிட்-19 பாதிப்பால் ஏற்பட்ட நெருக்கடிக்கு இடையேயும் இந்தியாவில் கயிறு பொருட்கள் ஏற்றுமதி 2021-22 காலக்கட்டத்தில் இதுவரை இல்லாத அளவுக்கு 12,34,855 மெட்ரிக் டன் அளவுக்கு அதிகரித்துள்ளது. இதன் மதிப்பு சுமார் ரூ.4,340.05 கோடியாகும். இதற்கு முந்தைய ஆண்டில் ரூ.3,778.98 கோடி அளவுக்கு மேற்கொள்ளப்பட்ட ஏற்றுமதியைவிட இது அதிகம் என கயிறு வாரியத்தின் தலைவர் திரு டி குப்புராமு தெரிவித்துள்ளார்.
- 2021-22ஆம் ஆண்டில் கயிறு பொருட்கள் ஏற்றுமதி வளர்ச்சி விகிதம், பொருட்கள் அளவில் 6.2%-ம், மதிப்பு அளவில் 14.8%-ம் அதிகரித்துள்ளது.
- தென்னை நார், பின்னப்பட்ட விரிப்புகள், கயிறு இழை, கைத்தறி விரிப்புகள், தென்னை நார் இழை, விசைத்தறி விரிப்புகள், கயிறு விரிப்புகள் & தரை விரிப்புகள், கயிறு வடம், சுருள் கயிறு மற்றும் இதர கயிறுப் பொருட்கள் உற்பத்தி, அளவு மற்றும் மதிப்பு அடிப்படையில் அதிகரித்துள்ளன.
- தென்னை நார் ஏற்றுமதி மட்டும் ரூ.2,259.18 கோடி அளவுக்கு வருவாய் ஈட்டியிருப்பதுடன் நாட்டின் மொத்த கயிறு பொருட்கள் ஏற்றுமதியில் 52.05% அளவுக்கு உள்ளது.
- இரண்டாவதாக பின்னப்பட்ட விரிப்புகள் மூலம் மட்டும் ரூ.1,001.15  கோடி அளவுக்கு ஏற்றுமதியாகியுள்ளது.
- கயிறு இழை ரூ.636.56 கோடி அளவுக்கு ஏற்றுமதி செய்யப்பட்டுள்ளது. இது மொத்த ஏற்றுமதியில் 14.66% ஆகும்.
- கயிறு பொருட்களின் மொத்த ஏற்றுமதியில் 46% தூத்துக்குடி துறைமுகம் வாயிலாக மேற்கொள்ளப்படுகிறது.
- கொச்சி மற்றும் சென்னை துறைமுகங்களிலிருந்தும் கணிசமான அளவுக்கு கயிறு மற்றும் கயிறு பொருட்கள் ஏற்றுமதி செய்யப்படுகிறது.
- 2021-22-ல் 103 நாடுகள் இந்தியாவிலிருந்து கயிறு மற்றும் கயிறு பொருட்களை இறக்குமதி செய்துள்ளன.
- அமெரிக்காவுக்குத்தான் அதிக அளவாக 17% கயிறு பொருட்கள் ஏற்றுமதி செய்யப்பட்டுள்ளது.
- அதற்கு அடுத்தபடியாக சீனா , இந்தியாவிலிருந்து அதிக அளவு கயிறு பொருட்களை இறக்குமதி செய்கிறது.
- நெதர்லாந்து, தென்கொரியா, இங்கிலாந்து, ஸ்பெயின், ஆஸ்திரேலியா, இத்தாலி, ஜெர்மனி மற்றும் கனடா உள்ளிட்ட நாடுகளும் இந்தியாவிலிருந்து கணிசமான அளவுக்கு கயிறு மற்றும் கயிறு பொருட்களை இறக்குமதி செய்கின்றன.
மத்திய அரசின் ஒத்துழைப்பு மற்றும் ஏற்றுமதியாளர்கள், கயிறு வாரியம் ஆகியவை இணைந்து செயல்பட்டதால்தான் இந்த சாதனையை அடைய முடிந்துள்ளதாக கூறியுள்ள கயிறு வாரியத்தலைவர் திரு டி குப்புராமு, அடுத்த இரண்டு ஆண்டுகளில் இந்த ஏற்றுமதியை ரூ.7,000 கோடி அளவுக்கு உயர்த்துவதே தமது இலக்கு எனவும் தெரிவித்துள்ளார்.
-----
(Visitor Counter : 107
அறிவியல் மற்றும் தொழில்நுட்பத்துறை
மனித உடலில் பொருத்தப்படக் கூடிய தாமாகவே சிதைவுறும் அடுத்த தலைமுறை உலோகக் கலவை சர்வதேச உயர்நிலை ஆராய்ச்சி மைய விஞ்ஞானிகளால் தயாரிக்கப்பட்டுள்ளது.
தன்னாட்சி அமைப்புகளான, தூள் உலோகவியல் மற்றும் புதிய உலோகங்களுக்கான, சர்வதேச உயர்நிலை ஆராய்ச்சி மையம் மற்றும் அறிவியல் தொழில் நுட்பத் துறையின் கீழியங்கும் திருவனந்தபுரத்திலுள்ள ஸ்ரீ சித்திரத் திருநாள் மருத்துவ அறிவியல் கழகத்தின் விஞ்ஞானிகள் ஆகியோர் இணைந்து, அடுத்த தலைமுறைக்கான இரும்பு மற்றும் மாங்கனீசை அடிப்படையாகக் கொண்ட உலோகக் கலவையைத் தயாரித்திருக்கிறார்கள். தானாகவே சிதைவுறக்கூடிய உலோகப் பொருள்களை மனிதர்களுக்குப் பொருத்துவதற்கு இது பயன்படும்.
தற்போது மனித உடலில் நிரந்தரமாகப் பொருத்தப்படும் உலோகப்பொருள்கள் மனித உடலில் நிரந்தரமாக இருந்து உள்ளுக்குள்ளேயே நச்சுத்தன்மை பரவுதல் , நீடித்த வீக்கம் , நாளக்குருதி உறைவு  போன்ற நீண்டகால பாதிப்புகளை ஏற்படுத்தும் வகையில் உள்ளன. இதற்கு, சிறந்த ஒரு மாற்றாக, தானாகவே சிதைவுறும் பொருட்கள்  உள்ளன. இவை, குணப்படுத்தும் முறையில் பங்கேற்று, மனித உடலில் எந்தவிதத் துகள்களும் தங்காமல், தாமாகவே படிப்படியாக சிதைவுறும் தன்மை கொண்டவை. அதேசமயம் இயந்திர ஒருங்கிணைப்பையும் பராமரிக்கக் கூடியவை.
(Visitor Counter : 132
நிதி அமைச்சகம்
ஊரக மின்மயக் கழகத்தின் 52.63 சதவீத சமபங்குகளை மின்சார நிதிக்கழகத்திற்கு விற்க அமைச்சரவை கொள்கை அளவில் ஒப்புதல் அளித்துள்ளது.
ஊரக மின்மயக் கழகத்தில் தற்போது மத்திய அரசுக்கு சொந்தமாக உள்ள 52.63 சதவீத சமபங்குகளை நிர்வாகக் கட்டுப்பாட்டுடன் மின்சார நிதிக்கழகத்திற்கு மாற்ற பிரதமர் திரு.நரேந்திர மோடி தலைமையில், நடைபெற்ற பொருளாதார விவகாரங்களுக்கான அமைச்சரவைக் குழு கொள்கை அளவில் ஒப்புதல் வழங்கியது.
மின்சாரத்துறைக்கு நிதித்திறனை மேம்படுத்துவதன் மூலம், மின்துறையின் தொடர் நடவடிக்கைகள், சிறந்த கூட்டு செயல்பாடுகளைப் பெறுதல் பொருளாதார அளவை உயர்த்துதல், எரிசக்தி எளிதில் கிடைப்பதற்கான திறனை விரிவுபடுத்துதல் என்ற நோக்கங்களுடன் இந்த சமபங்குகள் மாற்றப்படுகின்றன. மேலும், இந்த இரண்டு நிறுவனங்களுக்கும், எளிதாக நிதி திரட்ட பேரம் பேசும் சக்தியும் இதன் மூலம் அதிகரிக்கும்.
ஊரக மின்மயக்கழகமும், மின்சார நிதிக்கழகமும், மத்திய நிதி அமைச்சகத்தின் கீழ் உள்ள பொதுத்துறை நிறுவனங்களாகும்.
-----------
எஸ் எம் பி - கீதா
(Visitor Counter : 93
பிரதமர் அலுவலகம்
ஜி-20 மாநாட்டின் இந்திய தலைமைக்கான இலச்சினை, கருப்பொருள் மற்றும் இணையதளம் வெளியிடப்பட்டது
ஜி-20 மாநாட்டின் இந்திய தலைமைக்கான இலச்சினை, கருப்பொருள் மற்றும் இணையதளத்தை பிரதமர் திரு நரேந்திர மோடி இன்று வெளியிட்டார்.
இலச்சினை மற்றும் கருப்பொருளின் விளக்கம்
இந்திய தேசியக் கொடியில் இடம் பெற்றுள்ள நிறங்களான ஆரஞ்ச், வெள்ளை, பச்சை மற்றும் நீல நிறங்களிலிருந்து ஜி-20 இலச்சினை வரையப்பட்டுள்ளது. இந்தியாவின் தேசிய மலரான தாமரையுடன் கூடிய புவிச் சின்னம் சவால்களுக்கு இடையேயான வளர்ச்சியைப் பிரதிபலிக்கிறது. இயற்கையுடன் நல்லிணக்கத்துடன் வாழ்வதற்கான இந்தியாவின் புவி சார்ந்த அணுகுமுறையை பூமிச் சின்னம் பிரதிபலிக்கிறது. ஜி-20 இலச்சினைக்கு கீழே எழுதப்பட்டுள்ள “பாரத்” என்ற வார்த்தை தேவநாகிரி முறையில் இடம் பெற்றுள்ளது.
இலச்சினை வடிவமைப்பிற்கான திறந்தவெளி போட்டி மூலம் இது வடிமைக்கப்பட்டுள்ளது. இப்போட்டிற்காக 2,000 விண்ணப்பங்கள் மைகவ் இணையதளத்தில் பெறப்பட்டது.
இந்தியாவின் ஜி-20 தலைமைத்துவத்திற்கான கருப்பொருள் – வசுதைவக் குடும்பகம் அல்லது ஒரு பூமி, ஒரு குடும்பம், ஒரு எதிர்காலம் – என்பது மகா உபநிஷத்தின் பழமையான சமஸ்கிருத உரையிலிருந்து எடுக்கப்பட்டது.
ஜி-20 இணையதளம்
இந்தியாவின் ஜி-20 தலைமைத்துவத்திற்கான இணையதளமான www.g20.in பிரதமரால் தொடங்கிவைக்கப்பட்டது. டிசம்பர் 1, 2022 அன்று ஜி-20 தலைமைத்துவதற்திற்கான இணையதளம் www.g20.org என்று மாறியுள்ளது. இதில் ஜி-20 குறித்த தகவல்கள், சரக்கு போக்குவரத்து ஏற்பாடுகள் பற்றிய தகவல்களும் இடம் பெறும். குடிமக்கள், தங்களது கருத்துக்களை பதிவிடுவதற்கான பிரிவும் இந்த இணையதளத்தில் ஏற்படுத்தப்பட்டுள்ளது.
ஜி-20 செயலி
இணையதளத்துடன் ஜி-20 இந்தியா என்ற மொபைல் செயலியும் வெளியிடப்பட்டது.
-----
SM/IR/KPG/IDS
(
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 182.23 கோடி தடுப்பூசி டோஸ்கள் செலுத்தியுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 22,427 கொவிட் சிகிச்சை பெறுபவர்கள் 0.05%ஆக உள்ளனர்.
குணமடைந்தோர் விகிதம் தற்போது 98.75%சதவீதம்
கடந்த 24 மணி நேரத்தில் 2,531 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,24,75,588 என அதிகரித்துள்ளது.
கடந்த 24 மணி நேரத்தில் 1,938 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 0.29 சதவீதம் ஆகும்
வாராந்திர பாதிப்பு விகிதம் 0.35 சதவீதம் ஆகும்
இதுவரை மொத்தம் 78.49 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 6,61,954 கொவிட் பரிசோதனைகள் செய்யப்பட்டுள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1808958
சமூக நிதி மற்றும் அதிகாரமளித்தல் அமைச்சகம்
பற்றாக்குறையாக உள்ளன முதியோர் இல்லங்கள் : தமிழகத்தில் 66 இல்லங்கள்
நாடாளுமன்றத்தின் மாநிலங்களவையில் கேள்வி ஒன்றுக்கு பதில் அளித்த, மத்திய சமூக நீதி மற்றும் அதிகாரமளித்தல் துறை இணையமைச்சர் சுஷ்ரி பிரதிமா பவுமிக் எழுத்துபூர்வமாக தாக்கல் செய்த பதிலில் கூறியதாவது:
நம் நாட்டில் முதியோர்களுக்கான கவனிப்பை பெரும்பாலும் குடும்பங்களே வழங்குகின்றன. ஆனாலும், ஆதரவற்ற முதியோர்களை கவனிக்க தொண்டு நிறுவனங்கள் நடத்தும் முதியோர் இல்லங்களுக்கு மத்திய சமூக நீதித்துறை அமைச்சகம் நிதியதவி அளிக்கிறது. ஒவ்வொரு மாவட்டத்திலும், குறைந்தது ஒரு முதியோர் இல்லத்துக்கு அரசு நிதியுதவி அளிப்பது நோக்கமாக உள்ளது.
தற்போது மூத்த குடிமக்களுக்கான ஒருங்கிணைந்த திட்டத்தின் கீழ், 551 முதியோர் இல்லங்கள் உள்ளன. அடல் வயோ அப்யுதே திட்டத்தின் கீழ் தமிழகத்தில் 66 முதியோர் இல்லங்கள் உள்ளன. ஒவ்வொரு இல்லத்தையும் திட்ட கண்காணிப்பு குழு ஆய்வு செய்கிறது. ஆய்வின்போது, அனைத்து புகார்களும் விசாரிக்கப்படுகின்றன. வழிகாட்டுதல்களை ஒழுங்காக பின்பற்றாத 94 முதியோர் இல்லங்களுக்கு மானிய உதவி ரத்து செய்யப்பட்டன.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1779356